A Bizottság határozata
(2002. április 22.)
a pisztrángok vírusos vérfertőzése (VHS) és a pisztrángfélék fertőző vérképzőszervi elhalása (IHN) nevű halbetegségek közül egy vagy több tekintetében mentes övezetek és engedélyezett gazdaságok jegyzékének létrehozásáról
(az értesítés a C(2002) 1500. számú dokumentummal történt)
(EGT vonatkozású szöveg)
(2002/308/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 98/45/EK irányelvvel [1] módosított, a tenyésztett víziállatok és az akvakultúra-termékek forgalomba hozatalát szabályozó állat-egészségügyi feltételekről szóló, 1991. január 28-i 91/67/EGK tanácsi irányelvre2 [2] és különösen annak 5. és 6. cikkére,
mivel:
(1) Ahhoz, hogy a pisztrángok vírusos vérfertőzése (VHS) és a pisztrángfélék fertőző vérképzőszervi elhalása (IHN) nevű halbetegségek közül egy vagy több vonatkozásában megszerezhető legyen a mentes övezet és a nem mentes övezetben található engedélyezett halkeltető állomás besorolás, a tagállamok benyújtják a megfelelő indoklásokat és a 91/67/EGK irányelvben meghatározott feltételek teljesítését biztosító nemzeti szabályokat.
(2) A VHS és az IHN vonatkozásában engedélyezett belgiumi halkeltető állomások jegyzékét a 95/470/EK bizottsági határozat [3] hozta létre.
(3) A legutóbb a 2001/139/EK határozattal [4] módosított 93/74/EGK bizottsági határozat [5] az IHN vonatkozásában Dánia teljes területét, a VHS vonatkozásában pedig bizonyos területeit mentes övezetnek ismeri el. Továbbá a VHS vonatkozásában engedélyezett dániai halkeltető állomások jegyzékét a legutóbb a 2001/185/EK határozattal [6] módosított 96/233/EK bizottsági határozat [7] hozta létre.
(4) A VHS és az IHN vonatkozásában mentes németországi övezetek és halkeltető állomások jegyzékét az 1999/496/EK bizottsági határozat [8] és a legutóbb a 2001/541/EK határozattal [9] módosított 95/124/EK bizottsági határozat [10] hozta létre.
(5) A VHS és az IHN vonatkozásában engedélyezett spanyolországi halkeltető állomások, valamint egyes övezetek jegyzékét a legutóbb a 2001/294/EK határozattal [11] módosított 98/361/EK bizottsági határozat [12] hozta létre. A 94/862/EK bizottsági határozat [13] hagyta jóvá azt a VHS és IHN vonatkozású programot, amely még azelőtt került alkalmazásra Asztúriában, hogy e terület elnyerte volna a mentes besorolást.
(6) A VHS és az IHN vonatkozásában Franciaország besorolását a legutóbb a 2001/553/EK határozattal [14] módosított 95/125/EK bizottsági határozat [15] hozta létre. A VHS és az IHN vonatkozásában engedélyezett franciaországi halkeltető állomások jegyzékét a legutóbb a 2001/159/EK határozattal [16] módosított 95/473/EK bizottsági határozat [17] hozta létre.
(7) A VHS és az IHN vonatkozásában Írország besorolását a legutóbb a 97/804/EK határozattal [18] módosított 93/73/EGK bizottsági határozat [19] hozta létre.
(8) A VHS és az IHN vonatkozásában mentes olaszországi övezetek jegyzékét a 98/395/EK bizottsági határozat [20] hozta létre. A VHS és az IHN vonatkozásában engedélyezett olaszországi halkeltető állomások jegyzékét a legutóbb a 2001/552/EK határozattal [21] módosított 98/357/EK bizottsági határozat [22] hozta létre.
(9) A VHS és az IHN vonatkozásában engedélyezett ausztriai halkeltető állomások jegyzékét a 2000/171/EK bizottsági határozat [23] hozta létre.
(10) Az EFTA Felügyeleti Hatóság 70/94/COL határozata [24] a VHS és az IHN vonatkozásában Svédországot mentes kontinentális és part menti halászati övezetként ismerte el.
(11) Az Európai Közösséghez való csatlakozása óta Svédország információval szolgál a VHS és az IHN vonatkozásában a területén fennálló helyzettel kapcsolatban. A VHS és az IHN vonatkozásában Svédországot mentes kontinentális és part menti zónának kell tekinteni, ami alól csak egy part menti terület jelent kivételt a VHS vonatkozásában.
(12) A legutóbb az 1174/86/EGK rendelettel [25] módosított, a mezőgazdasági termékek Csatorna-szigeteki és Man-szigeti kereskedelmére alkalmazandó közösségi szabályokról szóló, 1973. március 12-i 706/73/EGK tanácsi rendelet [26] előírja, hogy a szigetekre importált vagy a szigetekről a Közösségbe exportált termékeket illetően e szigetekre ugyanolyan feltételek mellett vonatkoznak az állatorvosi jogszabályok, mint az Egyesült Királyságra.
(13) A VHS és az IHN vonatkozásában az Egyesült Királyság, a Csatorna-szigetek és a Man-sziget besorolását rendre a 2000/188/EK [27], a 93/39/EGK [28] és a 93/40/EGK bizottsági határozat [29] hozta létre.
(14) Franciaország VHS kitörését jelentette a Loire-Bretagne-ban található, "a Vienne medencéjének felső folyása a nouâtre-i duzzasztóműig, Indre megye" elnevezésű mentes övezetben. Ennek következtében az érintett vízgyűjtő terület teljes egésze a továbbiakban a VHS tekintetében nem felel meg a 91/67/EGK irányelv 5. cikke követelményeinek. A Franciaországtól kapott földrajzi és járványtani adatok alapján azonban látható, hogy az övezet bizonyos vízgyűjtő területei továbbra is megfelelnek a követelményeknek, és így azok mentes besorolása nem vonható vissza.
(15) Olaszország benyújtotta az indoklásokat ahhoz, hogy két övezet esetében - amelyek közül az egyik Lombardia, a másik pedig Umbria tartományban található - megszerezze a mentes övezet besorolást az IHN és a VHS vonatkozásában, valamint benyújtotta a mentes besorolás fenntartásához szükséges követelmények betartását biztosító nemzeti szabályokat is.
(16) Az érintett övezetekkel kapcsolatban Olaszország által benyújtott dokumentációból kiderül, hogy a szóban forgó övezetek megfelelnek a 91/67/EGK irányelv 5. cikke követelményeinek. Ezért ezen övezetek jogosan kérik a mentes övezet besorolást, és fel kell őket venni a mentes övezetek jegyzékébe.
(17) Németország benyújtotta az indoklásokat ahhoz, hogy egy Baden-Württemberg tartományban található halkeltető állomás esetében megszerezze a nem mentes övezetben található engedélyezett gazdaság besorolást a VHS és az IHN vonatkozásában, valamint benyújtotta a mentes besorolás fenntartásához szükséges követelmények betartását biztosító nemzeti szabályokat is.
(18) Franciaország benyújtotta az indoklásokat ahhoz, hogy három halkeltető állomás esetében megszerezze a nem mentes övezetben található engedélyezett gazdaság besorolást a VHS és az IHN vonatkozásában, valamint benyújtotta a mentes besorolás fenntartásához szükséges követelmények betartását biztosító nemzeti szabályokat is. Az egyik gazdaság Aquitániában, a másik Felső-Normandiában, a harmadik pedig a Drôme régióban található. A Drôme régióban fekvő gazdaság esetében alkalmazott programot a 2000/174/EK bizottsági határozat [30] hagyta jóvá.
(19) Olaszország benyújtotta az indoklásokat ahhoz, hogy három halkeltető állomás esetében megszerezze a nem mentes övezetben található engedélyezett gazdaság besorolást a VHS és az IHN vonatkozásában: az egyik gazdaság Friuli Venezia Giuliában, a másik Venetóban, a harmadik pedig Umbria tartományban található, valamint benyújtotta a mentes besorolás fenntartásához szükséges követelmények betartását biztosító nemzeti szabályokat is.
(20) Az érintett gazdaságokkal kapcsolatban Németország, Franciaország és Olaszország által benyújtott dokumentációból kiderül, hogy a szóban forgó gazdaságok megfelelnek a 91/67/EGK irányelv 6. cikke követelményeinek. Ezért ezen övezetek jogosan kérik a nem mentes övezetben található engedélyezett gazdaság besorolást és fel kell őket venni az engedélyezett gazdaságok jegyzékébe.
(21) Az egyértelműség és egyszerűség kedvéért érdemes a VHS és/vagy IHN vonatkozásában a mentes övezetek és a nem mentes övezetekben található engedélyezett halkeltető állomások egy-egy jegyzékét elkészíteni, és hatályon kívül helyezni az olyan övezetekre és halkeltető állomásokra korábban alkalmazott programokat jóváhagyó határozatokat, amelyek a későbbiek során elnyerték a mentes besorolást.
(22) Ennek megfelelően a 93/39/EGK, a 93/40/EGK, a 93/73/EGK, a 93/74/EGK, a 94/862/EK, a 95/124/EK, a 95/125/EK, a 95/470/EK, a 95/473/EK, a 96/233/EK, a 98/357/EK, a 98/361/EK, a 98/395/EK, az 1999/496/EK, a 2000/171/EK, a 2000/174/EK és a 2000/188/EK határozat hatályát veszti és helyébe e határozat lép.
(23) Ausztria, Finnország és Svédország csatlakozási okmánya 172. cikkének (7) bekezdése úgy rendelkezik, hogy az ugyanezen cikk (4) és (5) bekezdésének sérelme nélkül az EFTA Felügyeleti Hatóság által hozott határozatok a csatlakozást követően is érvényben maradnak, hacsak a közösségi jog alapelveivel összhangban a Bizottság nem hoz valamilyen ezzel ellentétes, kellően indokolt határozatot.
(24) Az e határozatban előírt intézkedések összhangban vannak az Élelmiszerlánc és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
(1) A VHS és az IHN nevű halbetegségek közül egy vagy több vonatkozásában mentesnek elismert övezetek jegyzékét az I. melléklet állapítja meg.
(2) A VHS és az IHN nevű halbetegségek közül egy vagy több vonatkozásában a nem mentes övezetekben található engedélyezettnek elismert halkeltető állomások jegyzékét a II. melléklet állapítja meg.
2. cikk
A 93/39/EGK, a 93/40/EGK, a 93/73/EGK, a 93/74/EGK, a 94/862/EK, a 95/124/EK, a 95/125/EK, a 95/470/EK, a 95/473/EK, a 96/233/EK, a 98/357/EK, a 98/361/EK, a 98/395/EK, az 1999/496/EK, a 2000/171/EK, a 2000/174/EK és a 2000/188/EK határozat hatályát veszti.
A hatályukat vesztett határozatokra való hivatkozásokat e határozatra való hivatkozásként kell tekinteni.
3. cikk
Ennek a határozatnak a tagállamok a címzettjei.
Kelt Brüsszelben, 2002. április 22-én.